**ZMLUVA O DODÁVKE ELEKTRICKEJ ENERGIE**

**a o prevzatí zodpovednosti za odchýlku so zabezpečením distribúcie elektrickej energie a súvisiacich sieťových služieb**

*uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník), zákona č. 251/2012 Z. z. o energetike a o zmene niektorých zákonov v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov*

**Zmluvné strany**

|  |  |
| --- | --- |
| **Odberateľ:** | **Fakultná nemocnica s poliklinikou F. D. Roosevelta** **Banská Bystrica** |
|  | Sídlo: Námestie L. Svobodu č. 1, 975 17 Banská Bystrica  |
|  | Štatutárny orgán: Ing. Miriam Lapuníková, MBA - riaditeľka |
|  | IČO: 00 165 549 |
|  | IČ DPH: SK 2021 095 670DIČ: 2021095670 |
|  | Bankové spojenie: Štátna pokladnica |
|  | IBAN: SK35 8180 0000 0070 0027 8282 |
|  | BIC/SWIFT: SPSRSKBAXXX |
|  | Zriadená Zriaďovacou listinou: MZ SR č. 1842/90-A/II-I z 18.12.1990 v znení neskorších zmien |
|  | (ďalej len „*odberateľ*“) |
| **Dodávateľ:** | NázovSídlo |
|  | IČO: |
|  | IČ DPH: DIČ |
|  | Bankové spojenie: IBAN: BIC:  |
|  | Registrácia: v Obchodnom registri Okresného súdu ....... oddiel Sro, vložka číslo .........(ďalej len „*dodávateľ*“) |

## Úvodné ustanovenia

1. Táto Zmluva o dodávke elektrickej energie a o prevzatí zodpovednosti za odchýlku so zabezpečením distribúcie elektrickej energie a súvisiacich sieťových služieb (ďalej len „*zmluva*“) sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „*ZoVO*“). Odberateľ na obstaranie predmetu tejto zmluvy použil postup verejného obstarávania – nadlimitná zákazka zverejnená vo vestníku EU pod číslom ...................a vo vestníku SR č. ...../2020, zo dňa............. *(doplní predávajúci)*
2. Dodávateľ je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.

**Predmet zmluvy**

1. Predmetom tejto zmluvy je záväzok dodávateľa počas dojednanej doby nepretržite dodávať pre odberné miesta odberateľa elektrickú energiu, vrátane zabezpečenia súvisiacich služieb, v dohodnutom množstve, akosti, čase a štruktúre spotreby tak ako je ďalej stanovené v tejto zmluve a v opise predmetu zákazky.
2. Dodávka elektrickej energie vrátane súvisiacich služieb zahŕňa najmä:
3. prevzatie zodpovednosti za odchýlku za odberné miesta, distribúcie elektrickej energie a prenosu v množstve a čase podľa potrieb odberateľa a podľa dohodnutej tarify, do odberných miest odberateľa podľa tejto zmluvy,
4. zabezpečenie elektrickej energie, ostatných distribučných služieb a ostatných služieb spojených s použitím sústavy od príslušného prevádzkovateľa distribučnej sústavy,
5. nepožadovanie aktivačného a deaktivačného poplatku za prebratie, resp. odovzdanie odberného miesta,
6. bezodkladné riešenie a odstránenie porúch spôsobujúcich obmedzenie dodávky elektrickej energie pre jednotlivé odberné miesta odberateľa,
7. garantovanie dostupnosti osobného zástupcu dodávateľa pre operatívne riešenie technických problémov,
8. pripojenie nových, prípadne rušenia nepotrebných odberných miest podľa potreby odberateľa,
9. zabezpečenie ďalších súvisiacich služieb spojených s bezpečnou, stabilnou a komplexnou dodávkou elektrickej energie, ktoré sú pre predmet tejto zmluvy obvyklé.

(„ďalej spoločne len „*dodávka elektrickej energie*“)

1. Odberateľ sa zaväzuje dodanú elektrickú energiu odobrať a zaplatiť cenu špecifikovanú v článku V. tejto zmluvy.

**Čas, rozsah a miesto plnenia**

1. Lehota dodávky elektrickej energie podľa tejto zmluvy je stanovená na 12 mesiacov od nadobudnutia účinnosti tejto zmluvy.
2. Zmluvné strany sa dohodli na dodávke a odbere elektrickej energie v predpokladanom množstve **.................... MWh** počas doby trvania tejto zmluvy. Predpokladané množstvo spotreby vychádza zo spotreby elektrickej energie odberateľa v odberných miestach za predchádzajúcich 12 mesiacov.
3. Zmluvné strany sa dohodli, že predpokladané množstvo dodanej elektrickej energie uvedené v bode 4.2 tohto článku zmluvy je možné zmeniť v súlade s príslušnými ustanoveniami ZoVO bez uplatnenia cenovej prirážky, a to najmä z dôvodu určenia nového odberného miesta (napr. pri nadobudnutí novej nehnuteľnosti) a/alebo v prípade vzniku skutočností, ktoré nebolo možné pri uzatvorení tejto zmluvy predpokladať. Odberateľ je oprávnený v prípade zriadenia ďalšieho odberného miesta, toto odberné miesto doplniť do zoznamu odberných miest, na základe uzatvoreného dodatku k tejto zmluve, v súlade so ZoVO a za rovnakých podmienok ako sú v tejto zmluve dojednané pre už existujúce odberné miesta odberateľa.
4. Dodávka elektrickej energie sa bude realizovať v odberných miestach odberateľa, ktoré sú uvedené v Prílohe č. 1 k tejto zmluve.
5. Za elektrickú energiu dodanú podľa tejto zmluvy je považovaná elektrická energia, ktorá prešla meradlom v odbernom mieste, v množstve, ktoré dodávateľovi poskytol prevádzkovateľ distribučnej sústavy (ďalej len „*PDS*“).
6. Dodávateľ sa zaväzuje zabezpečovať dodávku elektrickej energie na základe prevádzkového poriadku prevádzkovateľa distribučnej sústavy spoločnosti ....................................................(*doplní Dodávateľ*) schválenej Úradom pre reguláciu sieťových odvetví SR.
7. Dodávateľ je povinný riadne plniť predmet tejto zmluvy, dodržiavať štandardy kvality prenosu elektrickej energie, distribúcie elektrickej energie a dodávky elektrickej energie stanovené osobitnými predpismi v oblasti energetiky a tieto náležite vyhodnocovať.
8. Vzhľadom na charakter prevádzky odberateľa, ktorý je zdravotníckym zariadením, sa dodávateľ zaväzuje zabezpečiť pre odberateľa individuálnu klientsku starostlivosť pre všetky odberné miesta.
9. V prípade plánovanej odstávky a a/lebo prerušenia dodávky elektrickej energie je dodávateľ povinný o tejto skutočnosti bezodkladne informovať odberateľa.
10. Kontaktné osoby za odberateľa:

*Meno a priezvisko/tel.č./email/*

1. Kontaktné osoby za dodávateľa:

(*Meno a priezvisko/tel.č./email/)*

**Meranie a vyhodnotenie množstva odobratej elektrickej energie**

* 1. Množstvo dodanej a odobranej elektrickej energie je stanovené na základe odpočtu meradla v jednotlivých odberných miestach.
	2. Montáž a údržbu určeného meradla, jeho prevádzku a presnosť nameraných hodnôt zabezpečuje PDS.
	3. Odberateľ je povinný starať sa o určené meradlo tak, aby neprišlo k jeho poškodeniu alebo odcudzeniu. Všetky poruchy na určenom meradle, vrátane porušenia zabezpečenia proti neoprávnenej manipulácii, ktoré odberateľ zistí, je povinný bezodkladne ohlásiť dodávateľovi. Odberateľ sa zaväzuje umožniť PDS prístup k odbernému zariadeniu a určenému meradlu za účelom vykonania kontroly, výmeny, odobratia určeného meradla alebo zistenia odobratého množstva elektrickej energie.
	4. Pri pochybnostiach o správnosti údajov určeného meradla môže odberateľ požiadať dodávateľa o zabezpečenie jeho preskúšania. Dodávateľ je povinný zabezpečiť preskúšanie určeného meradla bez zbytočného odkladu.
	5. Reklamácia technických podmienok dodávky a správnosti meraných údajov sa radia prevádzkovým poriadkom PDS. Reklamáciu je odberateľ oprávnený uplatniť písomnou formou a/alebo elektronickou formou u dodávateľa.
	6. Uplatnenie reklamácie nezbavuje odberateľa povinnosti zaplatiť v určenej lehote vyúčtovanie za odobratú elektrickú energiu.
	7. Poskytovateľom nameraných hodnôt o odbere v odberných miestach, ktoré sú podkladom pre fakturáciu, je PDS. Množstvá meranej elektrickej energie sa vyjadrujú v MWh s presnosťou na dve desatinné miesta.

**Zodpovednosť za odchýlku**

1. Dodávateľ má uzatvorenú zmluvu o zúčtovaní odchýlok so zúčtovateľom odchýlok: ...........................................................(*doplní dodávateľ*).
2. Dodávateľ vyhlasuje, že preberá zodpovednosť za odchýlku odberateľa v plnom rozsahu.
3. EIC kód bilančnej skupiny dodávateľa ako subjektu zúčtovania odchýlky je ............................... (*doplní dodávateľ*)

**Cena**

1. Cena za dodávku elektrickej energie je dohodnutá v režime prevzatej zodpovednosti za odchýlku medzi zmluvnými stranami podľa § 3 zákona NR SR č. 18/1996 Z.z. o cenách v znení neskorších predpisov a § 3 vyhlášky MF SR č. 87/1996 Z. z., ktorou sa vykonáva zákon č. 18/1996 Z.z. o cenách a v súlade so zákonom č. 609/2007 Z.z. o spotrebne dani z elektrickej energie, uhlia a zemného plynu a o zmene a doplnení zákona č. 98/2004 Z.z. o spotrebnej dani z minerálneho oleja v znení neskorších predpisov.
2. Dohodnutá cena je konečná, vrátane spotrebnej dane a všetkých súvisiacich služieb spojených s distribúciou a dodávateľ si nebude nárokovať žiadne ďalšie náklady za plnenie predmetu tejto zmluvy.
3. Dohodnutá cena môže byť zmenená len na základe písomného dodatku a len v prípadoch, ktoré sú výslovne uvedené v tejto zmluve a/alebo v prípade zmeny daňových predpisov a/alebo v prípade rozhodnutia Úradu pre reguláciu sieťových odvetví SR (ďalej len „ÚRSO“).
4. V prípade ak dôjde počas trvania tejto zmluvy k zníženiu cien za odvod do Národného jadrového fondu, cien za distribučné služby, či k zníženiu výšky sadzby DPH, alebo spotrebnej dane zmysle ustanovenia dodávateľ povinný upraviť aktuálnu cenu za odvod do Národného jadrového fondu, cenu za distribúciu a regulované distribučné služby v zmysle príslušných platných a účinných rozhodnutí ÚRSO v čase dodania Plnenia, ako aj takto zmenenú výšky sadzby DPH a/alebo spotrebnej dane v zmysle zákona o spotrebných daniach, a to vo výške platnej ku dňu dodania plnenia, pokiaľ prechodné ustanovenia príslušného právneho predpisu neustanovujú inak alebo pokiaľ nie je plnenie od príslušnej spotrebnej dane oslobodené
5. Presná špecifikácia ceny, vrátane podrobného rozpisu a spôsob výpočtu ceny za predmet plnenia tejto zmluvy je uvedená v Prílohe č. 2 k tejto zmluve.
6. K cene za 1 MWh uvedenej v bode 1 tohto článku nebude dodávateľ uplatňovať fixnú cenu za odberné miesto.
7. Dodávateľ bude účtovať odberateľovi cenu za distribučné služby v súlade s platnými cenovými rozhodnutiami ÚRSO vzťahujúcich sa na distribučné služby poskytované PDS platnom v čase dodávky elektrickej energie.
8. Dodávateľ bude účtovať odberateľovi ostatné služby súvisiace s distribúciou elektrickej energie podľa platného cenníka služieb distribúcie príslušného PDS.
9. Dodávateľ nie je oprávnený fakturovať odberateľovi akékoľvek ďalšie poplatky súvisiace s dodávkou elektrickej energie a distribučnými službami pokiaľ to nevyplynie zo zmeny legislatívy vzťahujúcej sa na oblasť dodávky elektrickej energie. Odberateľovi nebude spoplatňované nedočerpanie alebo prečerpanie spotreby elektrickej energie.

**Platobné podmienky**

**A/ Preddavkové platby**

1. Odberateľ bude uhrádzať dodávateľovi rovnomerné preddavkové platby za poskytované služby za každý jeden kalendárny mesiac.
2. Preddavková platba sa stanoví ako 1/12 z celkovej ceny za predmet plnenia tejto zmluvy.
3. Dodávateľ je povinný uviesť rozpis preddavkových platieb na celé obdobie trvania tejto zmluvy v Prílohe č. 2 k tejto zmluve.
4. Odberateľ je povinný uhradiť preddavkovú platbu za jednotlivé fakturačné obdobia vždy najneskôr k poslednému dňu v mesiaci, ktorý predchádza mesiacu, za ktorý sa preddavková platba uhrádza.
5. Zmluvné strany sa dohodli, že prvá preddavková platba bude uhradená najneskôr do 15 dní odo dňa nadobudnutia účinnosti tejto zmluvy.

**B/ Vyúčtovacia faktúra**

1. Dodávateľ vystaví jednu spoločnú vyúčtovaciu faktúru pre všetky odberné miesta odberateľa za každý jeden kalendárny mesiac a to na základe skutočne nameraného množstva odberu.
2. Dodávateľ vystaví vyúčtovaciu faktúru za dodávku elektrickej energie najneskôr do 5 dní po skončení kalendárneho mesiaca, za ktorý sa faktúra vystavuje.
3. Lehota splatnosti vyúčtovacej faktúry, ktorá bude zohľadňovať pravidelné mesačné preddavkové platby, je 60 dní. Lehota splatnosti faktúry začína plynúť prvý deň mesiaca nasledujúceho po mesiaci, za ktorý sa vystavuje.
4. Doručená faktúra musí byť vyhotovená v súlade s ustanoveniami zákona č. 222/2004 Z. z. o dani z pridanej hodnoty v znení neskorších zmien a doplnkov a musí spĺňať náležitosti daňového dokladu a náležitosti stanovené zákonom č. 251/2012 Z.z. o energetike a o zmene a doplnení niektorých zákonov v znení neskorších predpisov. Faktúra musí obsahovať aj odkaz na číslo tejto zmluvy. Zmluvné strany sa dohodli, že dodávateľ doručí odberateľovi faktúru elektronicky.
5. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených vo vystavenej a doručenej faktúre na základe tejto zmluvy. Žiadna zmluvná strana nie je oprávnená a nebude do už vystavenej a doručenej faktúry zasahovať, ani meniť jej obsah.
6. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
7. **Dodávateľ zašle faktúru z e-mailovej adresy: ................** *(doplní dodávateľ)* **a doručenej odberateľovi na emailovú adresu:** **ekonomicke@nspbb.sk**.

Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.

1. Faktúra sa bude považovať za doručenú druhej zmluvnej strane v okamihu zaslania emailovej správy.
2. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.

**Pohľadávky a sankcie**

* 1. V prípade ak bude odberateľ v omeškaní so splnením peňažného záväzku v zmysle tejto zmluvy, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
	2. V prípade ak dodávateľ obmedzí a/alebo preruší dodávku elektrickej energie na viac ako 12 hodín v rozpore s touto zmluvou, je povinný uhradiť odberateľovi sankciu vo výške 0,3 % z ceny preddavkovej platby s DPH a to za každú začatú hodinu omeškania. Uvedená sankcia sa nevzťahuje na prípady spôsobené vis maior a na prípady, v ktorých dodávateľ preukázateľne zabezpečuje odstránenie prípadnej poruchy a/alebo havárie a súčasne preukáže, že vynaložil maximálne úsilie smerujúce k opätovnému spusteniu dodávky elektrickej energie. Týmto nie je dotknutý nárok na náhradu škody.
	3. Zmluvné strany sa v zmysle § 525 ods. 2 zákona č. 40/1964 Zb. Občianskeho zákonníka dohodli, že akékoľvek pohľadávky, ktoré eviduje dodávateľ voči odberateľovi, nie je možné postúpiť na tretiu osobu bez predchádzajúceho písomného súhlasu odberateľa.
	4. V zmysle Príkazu ministra zdravotníctva SR č. 7/2017 zo dňa 25. septembra 2017 sa  na predchádzajúci písomný súhlas odberateľa s postúpením pohľadávky na tretiu osobu vyžaduje predchádzajúci písomný súhlas Ministerstva zdravotníctva SR.
	5. V prípade ak dodávateľ postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka v znení neskorších predpisov neplatné.
	6. Dodávateľ berie na vedomie, že jednostranné započítanie pohľadávok nie je možné. Započítanie pohľadávok odberateľa je možné len na základe písomnej dohody o započítaní pohľadávok štátu, v zmysle § 8 zák. č. 374/2014 Z.z. o pohľadávkach štátu v platnom znení.

**Trvanie a platnosť**

1. Táto zmluva sa uzatvára na dobu určitú **od 01.04.2022 od 00.00 hod., nie však skôr ako nasledujúci deň po dni jej zverejnenia v centrálnom registri zmlúv, do 31.03.20231 do 24.00 hod., resp. do uplynutia 12 mesiacov.**
2. Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.

**Ukončenie zmluvy**

1. Táto zmluva skončí uplynutím doby, na ktorú bola uzatvorená.
2. Túto zmluvu je možné ukončiť na základe vzájomnej písomnej dohody oboch zmluvných strán ku dňu, ktorý si dohodli.
3. Zmluvné strany sú oprávnené od tejto zmluvy odstúpiť z dôvodu podstatného porušenia povinnosti druhej zmluvnej strany, v prípade ak druhá zmluvná strana nezjedná nápravu ani po predchádzajúcom písomnom upozornení.
4. Za podstatné porušenie povinnosti podľa tejto zmluvy zo strany Odberateľa sa považuje najmä neuhradenie dvoch po sebe nasledujúcich preddavkových platieb a vyúčtovacích faktúr, neumožnenie prístupu k určenému meradlu.
5. Za podstatné porušenie tejto Zmluvy na strane Dodávateľa sa považuje bezdôvodné opakované obmedzenie alebo prerušenie dodávok elektrickej energie, bezdôvodné neposkytovanie distribúcie elektrickej energie a súvisiacich služieb dojednaných v tejto zmluve.
6. Odberateľ má právo odstúpiť od tejto dohody aj z dôvodov uvedených v ustanovení § 19 ZoVO.
7. Odstúpenie od zmluvy musí byť odôvodnené a vykonané písomne a doručené druhej zmluvnej strane. Odstúpenie od zmluvy je účinné dňom doručenia písomného oznámenia o odstúpení od zmluvy druhej zmluvnej strane. Nárok na náhradu škody nie je týmto dotknutý.

**Subdodávatelia a zápis v registri partnerov verejného sektora**

* 1. Dodávateľ je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb, subdodávateľov. V takom prípade dodávateľ v prílohe k tejto zmluve najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v Prílohe č.3 k tejto zmluve a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
	2. Dodávateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.
	3. Pokiaľ dodávateľ použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.
	4. Dodávateľ je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
	5. Dodávateľ je povinný písomne predložiť odberateľovi na odsúhlasenie každého subdodávateľa.
	6. Ak sa na dodávateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, dodávateľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je dodávateľ povinný okamžite ukončiť plnenie tejto zmluvy prostredníctvom takéhoto subdodávateľa.

**Mlčanlivosť**

* 1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné., a to aj po skončení tejto zmluvy. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto zmluve (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto zmluve a takéto informácie označiť ako „dôverné“ alebo ako „obchodné tajomstvo“.

**Spoločné a záverečné ustanovenia**

1. Zmluvné strany sa dohodli, že práva a povinnosti, ktoré nie sú upravené touto zmluvou, VOP a Prevádzkovým poriadkom PDS alebo legislatívou v oblasti energetiky, sa v zmysle §262 Obchodného zákonníka spravujú týmto zákonom.
2. Túto zmluvu je možné meniť a dopĺňať iba písomnými dodatkami po súhlase oboch zmluvných strán a v súlade so ZoVO. Všetky dodatky budú označené poradovými číslami a podpísané štatutárnymi zástupcami zmluvných strán.
3. Táto zmluva sa vyhotovuje v troch exemplároch, z ktorých odberateľ obdrží 2 exempláre a dodávateľ 1 exempláre.
4. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
5. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
7. Zmluvné strany vyhlasujú, že si zmluvu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
8. Neoddeliteľnou súčasťou tejto kúpnej zmluvy sú:

Príloha č. 1 – *Zoznam odberných miest*

Príloha č. 2 – *Cenová špecifikácia*

Príloha č. 3 – *Vyhlásenie uchádzača o subdodávkach.*

Za odberateľa Za dodávateľa

V Banskej Bystrici dňa ............................ V ....................... dňa ...................

|  |  |
| --- | --- |
| ............................................................ Ing. Miriam Lapuníková, MBA riaditeľka | ............................................................za dodávateľa |
|  | konateľ |

**Príloha č. 1: Zoznam odberných miest a predpokladaná spotreba elektrickej energie za 12 mesiacov**

|  |  |  |  |  |  |  |  |
| --- | --- | --- | --- | --- | --- | --- | --- |
| **Por. číslo** | **Číslo odberného miesta** | **Názov odberného miesta** | **Adresa odberného miesta** | **EIC kód** | **Rezervovaná kapacita****kW** | **Predpokladaná spotreba za 12 mesiacov v MWh** | **Fakturačné obdobie** |
| 1. | 556616 | Odberné miesto č. 1 | Nový nemocničný areálFNsP F.D.RooseveltaNámestie Ľ.Svobodu 1975 17 Banská Bystrica | **24ZSS9801145001R** | **1 730** | **8 296** | mesačne |
| 2. | 556615 | Odberné miesto č. 2 | Starý nemocničný areálFNsP F.D.RooseveltaCesta k nemocnici 1975 17 Banská Bystrica | **24ZSS9100539001Q** | **275** | **1 591** | mesačne |
| 3. | 600542 | Odberné miesto č. 3 | Železné 1, Partizánska Ľupča | **24ZSS9315052000H** | **42** | **85** | mesačne |
| **Predpokladaná spotreba za 12 mesiacov za všetky odberné miesta FNsP F.D.R v Banskej Bystrici:** |  | **9 972** | - |